Küttejõu

Küttejõu on linnaosa Kiviõli kaguosas.

1925. aastal alustas Kiviõli lõunaservas tööd põlevkivikarjäär, mis kaevandusaktsiaseltsi "Kütte-Jõud" järgi nimetati Küttejõu karjääriks. Karjääri juurde rajati kümmekonna majaga asula, mis sai sama nime."Mis saab maast pärast kaevandust: Küttejõu karjääri lugu" Eesti Loodus nr 2007/9

1940. aastate alguses oli Küttejõu Virumaa Erra vallas asuv alevik.

1945 detsembris muudeti Küttejõu alevik töölisaleviks.Eesti NSV Ülemnõukogu Presiidiumi 29. detsembri 1945 seadlus töölisalevite, linnatüüpi alevite ja kuurortalevite moodustamise kohta Eesti Nõukogude Sotsialistlikus Vabariigis. Eesti NSV Teataja, 1946, 4, 29 Seoses maakondade ja valdade likvideerimise ja maarajoonide moodustamisega arvati Küttejõu alev 1950 septembrist Kiviõli rajooni koosseisu.Eesti NSV Ülemnõukogu Presiidiumi 26. septembri 1950 seadlus maarajoonide moodustamise kohta Eesti NSV-s. Eesti NSV Teataja, 1950, 11, 114 

1957 detsembris liideti Küttejõu alev Kiviõli linnaga.Eesti NSV Ülemnõukogu Presiidiumi 28. detsembri 1957 seadlus Küttejõu töölisalevi liitmisest Kiviõli linnaga. Eesti NSV Teataja, 1958, 1, 9

Viited

Kategooria:Kiviõli
Kategooria:Eesti põlevkivitööstus
Kategooria:Virumaa ajalugu
Kategooria:Eesti endised alevid